TURVALLISUUS JA VASTUUT
Liikuntaan osallistuminen
Liikuntatunneille osallistuminen tapahtuu osallistujan omalla vastuulla.
Osallistujan tulee huolehtia siitä, että hän on terveydentilansa ja fyysisen toimintakykynsä puolesta soveltuva osallistumaan tunnille.
Jos osallistujalla on terveydellinen rajoite, vamma, sairaus, raskaus tai muu seikka, joka saattaa vaikuttaa liikuntaan osallistumiseen, osallistujan tulee tarvittaessa keskustella lääkärin tai muun terveydenhuollon ammattilaisen kanssa ennen osallistumista.
Ohjaajan ohjeiden noudattaminen
Osallistujan tulee noudattaa ohjaajan antamia turvallisuusohjeita sekä liikuntatilan sääntöjä.
Osallistuja vastaa siitä, että käyttää mahdollisia varusteita ohjeiden mukaisesti.
Jos osallistuja kokee harjoittelun aikana kipua, huimausta, pahoinvointia, hengitysvaikeuksia tai muuta poikkeavaa oiretta, harjoittelu tulee keskeyttää ja asiasta tulee ilmoittaa ohjaajalle.
Kangoo Jumps®
Kangoo Jumps® -tunnilla käytettävät kengät ovat erityisvarusteita.
Kenkien käyttö tulee aloittaa rauhallisesti ja ohjaajan antamia ohjeita noudattaen.
Osallistujan tulee ilmoittaa ohjaajalle välittömästi, jos kengissä havaitaan vaurio, toimintahäiriö tai muu turvallisuuteen vaikuttava ongelma.
BFB – balance functional board
BFB tasapainolautojen käyttö tulee aloittaa rauhallisesti ja ohjaajan antamia ohjeita noudattaen.
Osallistujan tulee ilmoittaa ohjaajalle välittömästi, jos BFB varusteissa havaitaan vaurio, toimintahäiriö tai muu turvallisuuteen vaikuttava ongelma
BFB-tasapainolaudat
· Painoraja: enintään 100 kg
· Normaalikokoinen lauta: alle 175 cm pitkille
· Iso lauta: yli 175 cm pitkille
BFB-tasapainolaudan turvallisuusohjeet
· Kanna tasapainolautaa aina kahdella kädellä.
· Laudalla harjoitellaan paljain jaloin tai jarrusukilla.
· Älä työnnä sormia laudassa oleviin reikiin.
· Älä poistu laudalta kuminauhat käsissä.
· Aseta laudan alle jumppamatto ja käytä lautaa aina puhtaalla ja tasaisella alustalla.
· Tule laudalta pois rauhallisesti ja hallitusti. Huolehdi erityisesti, etteivät varpaat jää laudan alle.
· Noudata aina ohjaajan antamia turvallisuus- ja käyttöohjeita.

Vakuutukset
Move by Meri ei vakuuta osallistujia henkilökohtaisella tapaturmavakuutuksella.
Osallistuja vastaa itse oman vakuutusturvansa hankkimisesta ja tarkistamisesta.
On suositeltavaa, että osallistujalla on oma vakuutus, joka kattaa hänen harrastamansa liikuntamuodon.
Vastuunrajoitus
Move by Meri ei vastaa vahingosta, joka aiheutuu esimerkiksi osallistujan omasta huolimattomuudesta, ohjeiden vastaisesta toiminnasta tai varusteiden väärinkäytöstä.
Move by Meri ei kuitenkaan rajoita näillä ehdoilla sellaista vastuuta, jota ei voida voimassa olevan lainsäädännön mukaan rajoittaa.
Henkilökohtaiset tavarat
Osallistuja vastaa omista tavaroistaan.
Arvoesineitä ei suositella tuomaan mukaan tunnille tai jättämään pukutiloihin.
KANGOO JUMPS® -TUNTIEN ERITYISEHDOT
Kangoo Jumps® -tunneille osallistuminen edellyttää ohjaajan turvallisuusohjeiden noudattamista.
Kengänvarausta varten ilmoitettavat tiedot
Kangoo Jumps® -tunnille ilmoittautuessa osallistujan tulee ilmoittaa:
· kengänkoko
· paino.
Tietoja käytetään sopivan kengän valitsemiseen ja turvallisen osallistumisen mahdollistamiseen.
Osallistuja vastaa ilmoittamiensa tietojen oikeellisuudesta.
Kenkien käyttö
Kangoo Jumps® -kengät tulee pukea ja riisua ohjaajan ohjeiden mukaisesti.
Kengillä ei saa hypätä tai liikkua alueilla, joilla se ei ole sallittua.
Osallistuja ei saa tehdä kenkiin omia muutoksia tai käyttää niitä tavalla, joka voi vaarantaa hänen tai muiden turvallisuuden.
Kengät tulee palauttaa tunnin jälkeen ohjaajan ohjeiden mukaisesti.

Turvallisuus
Ensimmäiselle tunnille osallistujalle opetetaan kenkien peruskäyttö ja turvallinen liikkuminen.
Osallistujan tulee aloittaa harjoittelu rauhallisesti ja edetä oman osaamisensa mukaisesti.
Jos osallistuja tuntee kipua, huimausta, pahoinvointia tai muuta poikkeavaa oiretta, harjoittelu tulee keskeyttää.
Ohjaajalla on oikeus keskeyttää osallistujan harjoittelu, mikäli hän katsoo sen olevan osallistujan tai muiden turvallisuuden kannalta tarpeellista.

